Guardiola: – Messi er tidenes beste
– Han er tidenes beste. Jeg sammenligner ham med Pele, sa Guardiola etter at det var klart at Barcelona hadde gått til Champions League-finalen på bekostning av hans Bayern München. – Jeg håper at Barcelona vinner sin femte Champions League-finae.Messi ledet an da Barcelona vant 3-0 i den første kampen. Tirsdag hadde han et vakkert gjennomspill til Suarez, som uselvisk spilte videre til Neymar og utlignet til 1-1 for Barcelona. Og med et bortemål var spenningen i realiteten borte. Barcelona møter Real Madrid eller Juventus i finalen i Berlin den 6. juni. – Han er tilbake, han er der han var da jeg hadde privilegiet å trene ham, sa Pep Guardiola om Messi på pressekonferansen etterpå. – Han er definitivt tilbake på sitt beste.– Messi er bare utrolig, virkelig sterk, virkelig rask. Jeg er stolt av de årene vi hadde sammen, sier Guardiola, som vant 14 trofeer med Barcelona mens han var ansvarlig i årene 2008-2012. Lionel Messi har 53 mål på samvittighetene denne sesongen - etter å ha innrømmet at fjoråret da han nettet 44 ganger var «vanskelig» på grunn av skader og beskyldninger om skattefusk. Pep Guardiola var også stolt av sitt eget lag, selv om det altså ble 3-5 totalt over to kamper mot Barcelona.– Luis Enrique gjør en god jobb. De gjør en god jobb. Real Madrid eller Juventus - uansett blir det en stor finale. Barcelona er sterke bakover, fysisk er de sterke. Og selvfølgelig er de gode foran. Om sitt Bayern sier han: – Vi gjort alt vi kunne. Sist sesong vant vi fire titler, denne sesongen én tittel. Barcelona er nå klar for sin 18. finale i Europa. De tre siste Champions League-finalene har alle gitt seier: 2006, 2009 og 2011.
Bayern München-sjef Pep Guardiola mener at vi er heldige som lever på samme tid som Lionel Messi spiller fotball.